《和徐子过秪园废寺有感》
明代·皇甫汸

伊昔东林近，曾逢白社开。秪今茂草处，犹是散花台。

鸟罢听经至，人无讲德来。宁知慈苑内，亦起雍门哀。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。